Budapest Főváros XX. kerület Pesterzsébet Önkormányzata Képviselő-testületének

..…/….. (….. …...) önkormányzati rendelete

a helyi telekadóról szóló 41/2012. (XII. 7.) önkormányzati rendeletének módosításáról

Budapest Főváros XX. kerület Pesterzsébet Önkormányzatának Képviselő-testülete a helyi adókról szóló 1990. évi C. törvény 1.§-ában és a Magyarország Alaptörvénye 32. cikk (1) bekezdés h) pontjában meghatározott felhatalmazás alapján a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 15. pontjában meghatározott feladatkörében eljárva a következőket rendeli el:

1.§ A helyi telekadóról szóló 41/2012. (XII.7.) önkormányzati rendelet (a továbbiakban: Ör) 2. § (2) bekezdése helyébe a következő rendelkezés lép:

„(2)a) belterületi telek esetén a telekadó évi mértéke a b), c), d) pontok kivételével 301 Ft/m²,

 b) a Kerületi Építési Szabályzat (a továbbiakban: KÉSZ) XX. fejezet szerinti közjóléti elsődleges rendeltetésű erdőterületek (Ek-1, Ek-2), védelmi elsődleges rendeltetésű közjóléti erdőterület (Ek-3), valamint a KÉSZ XXIII. fejezet szerinti kondicionáló célú, jelentős zöldfelületű terület (Kb-Ez) után a telekadó évi mértéke 200 Ft/m²,

 c) a KÉSZ XX. fejezet szerinti védelmi erdőterület (Ev) után a telekadó évi mértéke 150 Ft/m²

 d) a KÉSZ XIX. fejezet zöldterületek, fásított közterek besorolású területe után a telekadó évi mértéke 0 Ft/m²,

1. külterületi telek esetén a telek adó évi mértéke 50 Ft/m²”

2.§ Az Ör. 3.§ (1) bekezdés b) pontja helyébe a következő rendelkezés lép:

„b) a magánszemély telektulajdona, ha azt jogerős építési engedély, vagy lakóépület építésének egyszerű bejelentése alapján lakással beépítik.”

3.§ Az Ör. 3.§ (1) bekezdése az alábbi c) ponttal egészül ki:

„c) a magánszemély ingatlan-nyilvántartásban külterületként nyilvántartott üzleti célt nem szolgáló telke.”

4.§ Az Ör 3.§ (2) bekezdése helyébe a következő rendelkezés lép:

„(2) Az (1) bekezdés b) pontjában meghatározott adómentesség a jogerős építési engedély megszerzésének, vagy a lakóépület építésének egyszerű bejelentése megtételének évétől kezdődik, ha az építési tevékenység az építési engedély jogerőssé válásának napjától, vagy a lakóépület építésének egyszerű bejelentésének megtételétől számított három éven belül meg is kezdődik. Amennyiben a jogerős építési engedély megadása, vagy a lakóépület építésének egyszerű bejelentése megtétele évében már történt telekadó befizetés, úgy a tárgyévre befizetett összeg visszajár. Ha az építési tevékenység az építési engedély jogerőssé válásának, vagy a lakóépület építésének egyszerű bejelentése megtételének napjától számított három éven belül nem kezdődött el, a telekadót visszamenőleg késedelmi pótlékkal növelve kell megfizetni.”

5.§ (1) Ez a rendelet a kihirdetését követő napon lép hatályba és a hatályba lépését követő napon hatályát veszti.

 **Szabados Ákos dr. Demjanovich Orsolya**

 polgármester jegyző

Indokolás a helyi telekadóról szóló

41/2012. (XII. 7.) Ök. számú rendelet módosításáról szóló …../…. (….. …..)önkormányzati rendelethez

**Általános indokolás**

Budapest Főváros XX. Kerület Pesterzsébet Önkormányzatának adómegállapítási joga a helyi adókról szóló 1990. évi C. törvény (a továbbiakban: Hatv.) 7. §. g) pontja alapján arra terjed ki, hogy az adóalap fajtáját, az adó mértékét, a rendeleti adómentességet és adókedvezményt úgy állapíthatja meg, hogy azok összességében egyaránt megfeleljenek a helyi sajátosságoknak, az önkormányzat gazdálkodási követelményeinek és az adóalanyok széles körét érintően az adóalanyok teherviselő képességének.

Budapest Főváros XX. Kerület Pesterzsébet Önkormányzatának a helyi telekadóról szóló 41/2012. (XII. 7.) önkormányzati rendelete (a továbbiakban: Ör.) módosítását a Kúria törvényességi felülvizsgálati eljárásának eredménye tette szükségessé.

**RÉSZLETES INDOKOLÁS**

E rendelet 1. §-ához

Annak érdekében, hogy az Ör. törvényességi szempontból ne legyen kifogásolható a rendelet módosítása szükséges a telekadó mértékének differenciált megállapításával.

A 2. §-hoz

Az Ör. szabályainak a hatályos építési jogszabályokkal való összhangjának megteremtése érdekében vált szükségessé a pontosítás.

A 3. §-hoz

A c) ponttal kiegészül a mentességek köre.

A 4. §-hoz

Az Ör. szabályainak a hatályos építési jogszabályokkal való összhangjának megteremtése érdekében vált szükségessé a pontosítás.

Az 5. §-hoz

A hatályba lépésről rendelkezik.

**HATÁSVIZSGÁLATI LAP**

a helyi telekadóról szóló

41/2012. (XII. 7.) önkormányzati rendelet módosításáról

A jogalkotásról szóló 2010. évi CXXX. törvény 17.§ (1) bekezdése értelmében a jogszabályok előkészítése során előzetes hatásvizsgálatot kell lefolytatni. A (2) bekezdés alapján az előzetes hatásvizsgálat keretében az alábbi tényezők vizsgálata szükséges:

**Társadalmi hatások**

A rendelet módosítása során a differenciált adómérték megállapításával érvényre jutnak az adókötelezettség megállapításakor a telkekre vonatkozó kerületi sajátosságok.

**Gazdasági, költségvetési hatások**

A rendelet módosítása során figyelembe kell venni a telkek közötti eltéréseket, értékkülönbözetet. Az adómérték differenciálása, valamint a mentességi szabályok kibővítésének hatására a mentesség alá eső adózók számának növekedése az adó bevétel csökkenését eredményezheti.

**Környezeti és egészségi következmények**

A rendelet módosításának nincs környezeti és egészségi következménye.

**Adminisztratív terheket befolyásoló hatások**

A rendelet módosításának nincs adminisztratív terheket növelő hatása.

**A jogszabály megalkotásának szükségessége, a jogalkotás elmaradásának várható következményei**

Az önkormányzati rendelet módosítását a Kúria Önkormányzati Tanácsának Köf.5016/2016/4. számú határozata tette szükségessé. A rendelet módosításának elmaradása törvényességi kifogást vethet fel.

**A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges szervezeti, tárgyi és pénzügyi feltételek rendelkezésre állnak.

|  |  |
| --- | --- |
| **Budapest Főváros XX. kerület Pesterzsébet Önkormányzata Képviselő-testületének 41/2012 (XII. 7.) önkormányzati rendelete****a helyi telekadóról**2. §(2) A telekadó évi mértéke a kerület egész területén egységesen 301 Ft/m2  3. §(1) A Törvényben foglaltakon túlmenően mentes a telekadó alól:1. a magánszemély lakással beépített telektulajdona,
2. a magánszemély telektulajdona, ha azt jogerős építési engedély alapján lakással beépítik.

(2) Az (1) bekezdés b) pontjában meghatározott adómentesség a jogerős építési engedély megszerzésének évétől kezdődik, abban az esetben, ha az építési tevékenység az építési engedély jogerőssé válásának napjától számított két éven belül meg is kezdődik. Amennyiben a jogerős építési engedély megadásának évében már történt telekadó befizetés, úgy a tárgyévre befizetett összeg visszajár. Ha az építési tevékenység az építési engedély jogerőssé válásának napjától számított két éven belül nem kezdődött el, a telekadót visszamenőleg késedelmi pótlékkal növelve kell megfizetni.  | **Budapest Főváros XX. kerület Pesterzsébet Önkormányzata Képviselő-testületének ...…/…. (……...) önkormányzati rendelete****a helyi telekadóról szóló 41/2012. (XII.7.)****önkormányzati rendeletének módosításáról**2. §(2) a) a belterületi telek esetén a telekadó évi mértéke a b), c), d) pontok kivételével 301 Ft/m², b) a Kerületi Építési Szabályzat (a továbbiakban: KÉSZ) XX. fejezet szerinti közjóléti elsődleges rendeltetésű erdőterületek (Ek-1, Ek-2), védelmi elsődleges rendeltetésű közjóléti erdőterület (Ek-3), valamint a KÉSZ XXIII. fejezet szerinti kondicionáló célú, jelentős zöldfelületű terület (Kb-Ez) után a telekadó évi mértéke 200 Ft/m², c) a KÉSZ XX. fejezet szerinti védelmi erdőterület (Ev) után a telekadó évi mértéke 150 Ft/m² d) a KÉSZ XIX. fejezet zöldterületek, fásított közterek besorolású területe után a telekadó évi mértéke 0 Ft/m²,1. külterületi telek esetén a telekadó évi mértéke 50 Ft/m²

 3. §(1) A Törvényben foglaltakon túlmenően mentes a telekadó alól:1. a magánszemély lakással beépített telektulajdona,
2. a magánszemély telektulajdona, ha azt jogerős építési engedély, vagy lakóépület építésének egyszerű bejelentése alapján lakással beépítik.
3. a magánszemély ingatlan-nyilvántartásban külterületként nyilvántartott üzleti célt nem szolgáló telke

(2) Az (1) bekezdés b) pontjában meghatározott adómentesség a jogerős építési engedély megszerzésének, vagy a lakóépület építésének egyszerű bejelentése megtételének évétől kezdődik, ha az építési tevékenység az építési engedély jogerőssé válásának napjától, vagy a lakóépület építésének egyszerű bejelentésének megtételétől számított három éven belül meg is kezdődik. Amennyiben a jogerős építési engedély megadása, vagy a lakóépület építésének egyszerű bejelentése megtétele évében már történt telekadó befizetés, úgy a tárgyévre befizetett összeg visszajár. Ha az építési tevékenység az építési engedély jogerőssé válásának, vagy a lakóépület építésének egyszerű bejelentése megtételének napjától számított három éven belül nem kezdődött el, a telekadót visszamenőleg késedelmi pótlékkal növelve kell megfizetni.  |